קב״ן הוא קצינ/ת בריאות הנפש המשרת/ת תחת בחיל הרפואה בצה״ל. במקצועו, קב״ן הוא לרוב עובד סוציאלי או פסיכולוג קליני. הוא נדרש לכמה תפקידים וממשקים: למיין, לאבחן, ללוות בעיתות משבר ולטפל, טרם השירות הצבאי במועמדים לשירות ביטחון (מלשב״ים) ובמהלך השירות, בחיילים. תפקידים נוספים הם להעלות המודעות בנושא מצוקה נפשית בקרב החיילים, וכן להקנות כלים פיקודיים למפקדים לצורך התמודדות עם מצוקות נפשיות. עבודת הקב״ן נעשית גם אל מול גורמי ת״ש, רפואה, שלישות וכוח אדם בצה״ל.